**Environmentálne zameranie projektov (Nástroj 1 LEADER NSK, Výzva pre Opatrenia 1., 2., pre rok 2024) :**

**V rámci Opatrenia 1. - podporovanej aktivity 1.1.:**

* *investície do energie z obnoviteľných zdrojov a investície do zavádzania úsporných opatrení s energiami,*

**V rámci Opatrenia 2. - podporovanej aktivity 2.1., podaktivity: Podpora aktivít združení a spolkov v súlade s ich predmetom činnosti:**

* *odstránenie čiernych skládok odpadov,*
* *informačno – propagačné aktivity v environmentálnej oblasti,*
* *informačné kampane a vzdelávacie aktivity k problematike odpadov (napr. triedenie odpadov, ochrana ŽP, klimatické zmeny),*
* *zriadenie a vybavenie kompostoviska (napr. kompostéry, podporná technika), vrátane vybudovania a modernizácie prístupových komunikácií,*
* *zriadenie zberných miest, stanovíšť vrátane vybudovania a modernizácie prístupových komunikácií;*
* *realizácia preventívnych opatrení pred povodňami (napr. zatrávňovanie plôch a vytváranie prechodných zelených pásov, remíziek, malých vodných prvkov v intraviláne obce, čistenie priekop slúžiacich na odvádzanie dažďových vôd, dažďové záhrady),*
* *podpora technológií na spracovanie bioodpadu (napr. podpora odpadového hospodárstva, systém zberu zmesového komunálneho odpadu),*
* *vypracovanie štúdie, analýzy nakladania s komunálnym odpadom vrátane biologicky rozložiteľného odpadu,*
* *vypracovanie koncepcie, stratégie zameranej na využitie energie z bioodpadu,*
* *výsadba živých plotov, stromoradia, bodovej a skupinovej vegetácie,*
* *hmyzie hotely, kvetinové a bylinkové záhony,*
* *zakladanie vegetačných striech na verejných budovách, zber dažďovej vody z nepriepustných povrchov (strechy) do podzemných a nadzemných nádrží a jej využitie napr. ako závlahovej vody pre verejnú zeleň, budovanie dažďových záhrad, použitie tieniacich prvkov – slnolamov v kombinácii s ochladzujúcimi účinkami vegetácie, budovanie stabilných vodných prvkov, retenčných nádrží, vsakovacích pásov a infiltračných priekop,*
* *výsadba starých a tradičných, lokálnych odrôd drevín a zelene v intravilánoch i extravilánoch obcí, výsadba obecných sadov a permakultúrnych záhrad,*
* *sanácia chránených prírodných areálov, ošetrenie stromov napadnutých škodcami, dosadenie porastu mladými stromami.*